# Joc de fer rodar un ou

El joc de fer rodar un ou, o la carrera de fer rodar l'ou de Pasqua és un joc tradicional d'alguns països que es juga utilitzant ous de Pasqua. Existeixen diferents versions del joc segons el país; en general, es juga amb ous durs que han estat decorats.

## Història

Els saxons precristians tenien una deessa de la primavera anomenada Eostre i la seva festa es realitzava durant l'equinocci de primavera, cap al 21 de març. El seu animal era la llebre, i el renaixement de la terra a la primavera era simbolitzat per un ou. El papa Gregori el Gran va ordenar als seus missioners que, dintre del possible, usessin antigues tradicions religiosos i les incorporessin en els rituals cristians. La celebració cristiana de la Resurrecció de Crist posseïa característiques ideals per a combinar-les amb la festa pagana d'Eostre i nombroses tradicions van ser adoptades com a festivitats cristianes. A Anglaterra, Alemanya i a altres països, durant Pasqua, els infants tenien la tradició de fer rodar ous turó avall i es creu que això podria haver estat adoptat com un simbolisme de fer rodar la pedra de la tomba de Jesucrist abans de la seva resurrecció. Aquesta tradició, juntament amb altres com ara la del conill de Pasqua, els colons europeus les varen portar a Amèrica.

## Estats Units

Als Estats Units, el joc de fer rodar un ou de Pasqua és un esdeveniment anual i, particularment, cada dilluns de Pasqua es realitza en els jardins de la Casa Blanca una festa amb infants i els seus pares. El joc de fer rodar un ou és una cursa, en la qual els nens han empènyer l'ou per la gespa amb una cullera de fusta amb el mànec llarg. Altres esdeveniments que també es realitzen inclouen l'aparició de personalitats de la Casa Blanca vestides amb vestits de conill de Pasqua, discursos i lectura de llibres per secretàries del gabinet i exhibicions d'ous decorats.
Segons una tradició no documentada, Dolley Madison, l'esposa del President James Madison, va iniciar aquesta activitat el 1814 i centenars de nens van portar els seus ous decorats per poder participar en els jocs. Originalment, la carrera se celebrava en els terrenys del Capitoli dels Estats Units, però el 1877 es va plantar una gespa nova i els jardiners van cancel·lar l'acte. Posteriorment, el Congrés va aprovar una llei que determinava que era il·legal utilitzar els terrenys del Parlament com a espai per als jocs infantils. Davant la sol·licitud dels infants, entre els quals hi havia els seus propis fills, el president Rutherford B. Hayes i la seva esposa, Lucy Hayes, van traslladar l'esdeveniment als jardins de la Casa Blanca. La pràctica va restar abandonada durant la presidència de Franklin D. Roosevelt, però fou recuperada per Mamie Eisenhower durant l'últim període de govern del seu marit. Mamie Eisenhower va obrir l'esdeveniment a nens negres per primera vegada. El 2009, el President Barack Obama va convidar formalment a parelles d'homosexuals amb els seus nens a participar del joc de fer rodar un ou.

## Altres països

A Alemanya, venç aquell competidor que fa rodar l'ou més ràpidament tot travessant una pista construïda amb troncs. A Dinamarca, es fan rodar ous decorats per pendents suaus de gespa o al bosc; el guanyador és aquell competidor que aconsegueix que l'ou arriba més lluny i els ous es mengen un cop acabat el joc (si no s'han trencat). Aquesta tradició es troba especialment establerta al poble de Køge. De manera similar, als Països Baixos resulta guanyador aquell competidor que fa rodar l'ou en un trajecte més gran. A Lituània el competidor recull aquells ous que han estat tocats pel seu. A Europa de l'est, es practiquen altres tradicions com ara egg tapping i la decoració dels ous.

## Referències

* ↑ "Easter" Arxivat 2008-03-24 a Wayback Machine. a England-in-particular. Consultat el 14-03-2008.
* 1 2 see http://inventors.about.com/od/estartinventions/a/easter_2.htm Arxivat 2012-07-13 at Archive.is Consultat el 15-03-2008
* ↑ Easter Eggs: their origins, tradition and symbolism Arxivat 2008-05-17 a Wayback Machine.. Consultat el 15-03-2008
* ↑ http://www.npr.org/multimedia/2009/04/egg_roll/
* ↑ "Undocumented legend contends that Dolley Madison sponsored an egg-rolling contest for children on or near the lawn of the nearly-completed Capitol Building, although it was at the time not yet landscaped." Arxivat 2012-05-09 a Wayback Machine.; "According to White House curator Bill Allman, the curious tradition of egg-rolling on the White House lawn originated in the mid-to-late 19th century."
* ↑ Lent to Pentecost, a family event: Easter Egg Rolling Arxivat 2008-07-23 a Wayback Machine.. Consultat el 14-03-2008
* ↑ Richardson, William. «86». A: The Public Statutes of the United States, Volume 1. Government Printing Office, 1881, p. 206.
* ↑ «History of the White House Easter Egg Roll». Arxivat de l'original el 2011-05-27. [Consulta: 26 març 2011].
* ↑ New York Times: The egg roll (again!) becomes a stage for controversy. Consultat el 14-03-2008
* ↑ Minneapolis Star-Tribune: Mpls. gay couple, sons included in Easter celebration at White House Arxivat 2009-04-15 a Wayback Machine.. Consultat el 14-03-2008.
* ↑ Polan, Linda; Aileen Cantwell. The Whole Earth Holiday Book. Good Year Books, 1983. ISBN 978-0673165855.